পানিরোধী ফিচারে আসছে লেনোভো মটো এক্স৪ - কর্পোরেট
কর্পোরেট
পানিরোধী ফিচারে আসছে লেনোভো মটো এক্স৪
লিজা ফারহানা
5 মাস ago
লেনোভো অধিকৃত মটোরলা একবছর ধরে তাদের ফ্ল্যাগশিপ হ্যান্ডসেট মটো জেড লাইন আপ নিয়ে কাজ করেছে। তবে এবার প্রতিষ্ঠানটি অরিজিনাল মটো ডিভাইস উন্মুক্তের দিকে ফিরে গেছে। ভেঞ্চার বিটের এক প্রতিবেদনে বলা হয়, এই ফোনটি বছরের চতুর্থ প্রান্তিকে উন্মুক্ত করা হবে।
প্রতিষ্ঠানটির প্রথম মটো এক্স খুবই জনপ্রিয়তা পেয়েছিল। কেননা সাশ্রয়ী দামে ফোনটি ব্যবহারকারিকে ভালো অভিজ্ঞতা দিতে পেরেছিল। আর মটো এক্স৪ এর বিষয়ে তেমন কোন তথ্য জানা না গেলেও ফাঁস হওয়া তথ্যানুযায়ী, ডিভাইসটিতে থাকবে মেটাল বডি এবং আইপি৬৮ রেটিং যা ফোনকে ধুলাবালি এবং পানি থেকে রক্ষা করবে। এছাড়াও নতুন কোয়ালকম স্ন্যাপড্রাগন ৬৬০ চিপসেট, ৪ জিবি র‍্যাম এবং ৬৪ জিবি স্টোরেজ থাকতে পারে ফোনটিতে। আর ব্যাকআপের জন্য থাকবে ৩ হাজার ৮০০ এমএএইচ ব্যাটারি।
সঠিক তথ্য ফাঁসকারি এবং ভেঞ্চারবিটের লেখক ইভান ব্লাস কয়েকমাস আগে এক্স৪ ফোনে ৫.২ ইঞ্চি ফুল এইচডি ডিসপ্লে থাকবে বলে একটি টুইটও করেছিলেন। তবে বাস্তবে এই ফোন দেখার জন্য আর মাত্র কয়েক মাস অপেক্ষা করতে হবে গ্রাহকদের।
Comments
comments
Categories: প্রডাক্ট রিভিউ, মোবাইল ফোন
Tags: মটো এক্স৪
Leave a Comment
কর্পোরেট
Powered by WordPress
Back to top